Í síðustu viku fundaði lögreglan í Borgarfirði og Dölum ásamt forvarnarfulltrúa Borgarbyggðar og heilbrigðisfulltrúa Vesturlands með forsvarsmönnum veitingastaða og verslana í Borgarbyggð , sem selja áfengi og tóbak . Á fundinum var meðal annars farið yfir niðurstöður nýlegrar könnunar í Borgarbyggð á sölu tóbaks og áfengis til barna og unglinga . Rætt var um nauðsynlegar úrbætur og hertar vinnureglur þeirra sem selja þennan varning . Ákveðið var að funda aftur í október og að á þeim fundi myndi lögreglan kynna fíkniefnaleitarhundinn Tíra og aðferðir til að greina fíkniefni og fólk undir áhrifum fíkniefna .